# PRITARTA

Klaipėdos miesto savivaldybės

tarybos 2013 m. rugsėjo 25 d.

sprendimu Nr. T2-241

# TAIKOS SUTARTIS

**CIVILINĖJE BYLOJE NR. *(duomenys neskelbtini)***

  Nr.

Klaipėda

Mes, ginčo šalys: **N. S.**, *(duomenys neskelbtini)*, Klaipėdoje, ir **R.Ž.**, *(duomenys neskelbtini)*, Klaipėda (toliau vadinamos – **Ieškovėmis**), ir **Klaipėdos miesto savivaldybė**, kodas 111100775, buveinė: Danės g. 17, Klaipėda (toliau vadinama – **Atsakove**), atstovaujama Juditos Simonavičiūtės, veikiančios pagal Savivaldybės administracijos nuostatus, atsižvelgdamos į tai, kad:

Atsakovei nuosavybės teise priklauso negyvenamosios patalpos-administracinės patalpos, unikalus numeris *(duomenys neskelbtini)*, esančios *(duomenys neskelbtini)*, Klaipėdoje, dalys, plane pažymėtos indeksais Nr. 2-17 (1,56 kv. m), 2-18 (1,16 kv. m), ir joms priklausančios bendro naudojimo patalpos, pažymėtos indeksais 1-23 (38/100 iš 29,11 kv. m, t. y. 11,06 kv. m), 2-21 (1/4 iš 37,72 kv. m, t. y. 9,43 kv. m), kurios toliau vadinamos Patalpomis;

Ieškovės kreipėsi į teismą su ieškiniu prašydamos pagal Ieškovių turimą patalpų plotą nustatyti joms bendro naudojimo patalpas pastate *(duomenys neskelbtini)*, pažymėtas indeksais: 1-23, 2‑21, 2-15, 2-16, 1-7, ir nustatyti teisę naudotis laiptais tarp pirmo ir antro aukšto;

vadovaudamosi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 17 straipsnio 2 dalimi ir siekdamos taikiai užbaigti civilinę bylą Nr.  *(duomenys neskelbtini)* tarpusavio nuolaidų ir derybų būdu, šia Taikos sutartimi susitaria dėl taikaus ginčo sprendimo.

1. **SUTARTIES OBJEKTAS**
2. Negyvenamosios patalpos-administracinės patalpos, esančios *(duomenys neskelbtini)*, unikalus numeris *(duomenys neskelbtini)*, dalių, plane pažymėtų indeksais Nr. 2-17, 2-18, ir joms priklausančių bendro naudojimo patalpų, pažymėtų indeksais 1-23, 2-21, pirkimo-pardavimo sutarčių sudarymas.
3. **ŠALIŲ ĮSIPAREIGOJIMAI**
4. Atsakovė įsipareigoja parduoti Ieškovei R.Ž. Atsakovei nuosavybės teise priklausančios patalpos, esančios *(duomenys neskelbtini)*, Klaipėdoje, unikalus Nr. *(duomenys neskelbtini)*, šias dalis:
* patalpos, pažymėtos indeksu 2-21 – 0,96 kv. m;
* patalpos, pažymėtos indeksu 2-17, – 0,16 kv. m;
* patalpos, pažymėtos indeksu 2-18, – 0,12 kv. m;
* iš viso – 1,24 kv. m už kainą, nurodytą šios Taikos sutarties 4.2 punkte.
1. Atsakovė įsipareigoja parduoti Ieškovei N.S. Atsakovei nuosavybės teise priklausančios patalpos, esančios *(duomenys neskelbtini)*, Klaipėdoje, unikalus Nr. *(duomenys neskelbtini)*, šias dalis:
* patalpos, pažymėtos indeksu 2-21, – 0,83 kv. m;
* patalpos, pažymėtos indeksu 2-17, – 0,22 kv. m;
* patalpos, pažymėtos indeksu 2-18, – 0,16 kv. m;
* patalpos, pažymėtos indeksu 1-23, – 1,24 kv. m,
* iš viso – 2,45 kv. m už kainą, nurodytą šios Taikos sutarties 4.3 punkte.
1. Ieškovės:
	1. atsisako ieškinyje pareikštų reikalavimų;
	2. Ieškovė R.Ž. įsipareigoja sumokėti 874,29 Lt (aštuonis šimtus septyniasdešimt keturis litus 29 centus) Patalpų rinkos vertę, nustatytą pagal pažymą „Prie nekilnojamojo turto vertinimo ataskaitos Nr. 13/06-166 KL“;
	3. ieškovė N. S. įsipareigoja sumokėti 1727,42 Lt (vieną tūkstantį septynis šimtus dvidešimt septynis litus 42 centus) Patalpų rinkos vertę, nustatytą pagal pažymą „Prie nekilnojamojo turto vertinimo ataskaitos Nr. 13/06-166 KL“.
2. Šalys susitaria, kad Ieškovė R.Ž. Taikos sutarties 4.2 punkte nurodytą 874,29 Lt sumą už perkamas Patalpas sumokės per 1 (vienus) metus nuo Taikos sutarties patvirtinimo teisme dienos, mokėdama dalimis kas mėnesį iki paskutinės einamo mėnesio dienos: 11 (vienuolika) mėnesių po 73,00 Lt ir paskutinį mėnesį – 71,29 Lt.
3. Šalys susitaria, kad ieškovė N. S. Taikos sutarties 4.3 punkte nurodytą 1727,42 Lt sumą už perkamas Patalpas sumokės per 1 (vienus) metus nuo Taikos sutarties patvirtinimo teisme dienos, mokėdama dalimis kas mėnesį iki paskutinės einamo mėnesio dienos: 11 (vienuolika) mėnesių po 144,00 Lt ir paskutinį mėnesį – 143,42 Lt.
4. Ieškovės įsipareigoja Taikos sutarties 4.2, 4.3, 5 ir 6 punktuose nurodytas sumas pervesti į Klaipėdos miesto savivaldybės administracijos sąskaitą Nr. LT047300010002331088, „Swedbank“, AB, banko kodas 73000.
5. Šalys susitaria, kad Atsakovė apmoka Patalpų vertinimo išlaidas, kurios sudaro 363,00 Lt (trys šimtai šešiasdešimt trys litai), o notaro atlyginimą sumoka Ieškovės.
6. **PAPILDOMOS SUTARTIES SĄLYGOS**
7. Įsiteisėjus teismo nutarčiai dėl šios Taikos sutarties patvirtinimo, šalys viena kitos atžvilgiu neturės jokių pretenzijų ar reikalavimų, vienos šalies pareikštų kitai, civilinėje byloje Nr. . *(duomenys neskelbtini)*, išskyrus šalies reikalavimus, kuriuos kita šalis privalės vykdyti pagal šią Taikos sutartį.
8. Ši Taikos sutartis įsigalioja ne nuo jos pasirašymo momento, o nuo teismo nutarties, kuria patvirtinama ši Taikos sutartis, įsiteisėjimo, kai ši Taikos sutartis įgauna priverstinai vykdytino dokumento galią.
9. Šalys patvirtina, kad turi visus įgaliojimus, reikalingus Taikos sutarčiai pasirašyti bei vykdyti Taikos sutartimi prisiimtus įsipareigojimus.
10. Šalys Taikos sutarties sąlygas visiškai suprato. Šalims yra žinoma, kad nutraukus civilinę bylą, vėl kreiptis į teismą dėl ginčo tarp tų pačių šalių, dėl to paties dalyko ir tuo pačiu pagrindu neleidžiama (CPK 137 straipsnio 2 dalies 4 punktas ir 294 straipsnio 2 dalis).
11. Pašto ar kitokias išlaidas valstybei įsipareigoja atlyginti Ieškovės. Šalys susitaria, kad neatlygina viena kitai patirtų bylinėjimosi išlaidų bei šios Taikos sutarties parengimo išlaidų – jos tenka nurodytas išlaidas patyrusiai šaliai.
12. Šalys prašo Teismo patvirtinti šią Taikos sutartį ir civilinę bylą Nr. *(duomenys neskelbtini)* nutraukti.
13. Ši sutartis sudaryta 4 (keturiais) egzemplioriais, lietuvių kalba, vienas iš jų perduodamas tvirtinti Teismui ir po vieną egzempliorių pasilieka šią sutartį pasirašiusios Šalys.
14. **ŠALIŲ REKVIZITAI**

|  |  |
| --- | --- |
| **Klaipėdos miesto savivaldybė**Kodas 111100775Danės g. 17, LT-92117 KlaipėdaA. s. Nr. LT04 7300 0100 0233 1088„Swedbank“, ABSavivaldybės administracijos direktorėJudita Simonavičiūtė\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **N. S.**, a. k. *(duomenys neskelbtini),*gyv. ,*(duomenys neskelbtini)*, Klaipėda**R.Ž.**, a. k. .*(duomenys neskelbtini)*,gyv. .*(duomenys neskelbtini)*, KlaipėdaN. S.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_R.Ž.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |